Området er også ideelt for hestesport, og mange hestefolk benytter dalen til tur-ridning. I tillegg fungerer Kitdalen som utgangspunkt for en rekke toppturer til fjellene rundt. Om vinteren starter en av kommunens snøscooterløyper øverst i Kitdalen og går videre innover Sørdalen. Hundekjøring er også populært, og det kjøres med hundespann gjennom både Norddalen, Midterdalen og Sørdalen, avhengig av sesong og forhold.